Komission asetus (EY) N:o 371/2001, annettu 23 päivänä helmikuuta 2001, naudanlihan ostamisesta tarjouskilpailulla annetun asetuksen (ETY) N:o 1627/89 muuttamisesta ja neuvoston asetuksen (EY) N:o 1254/1999 soveltamista koskevista yksityiskohtaisista säännöistä naudanliha-alan julkisten interventioiden ostojärjestelmien osalta annetusta asetuksesta (EY) N:o 562/2000 poikkeamisesta tai sen muuttamisesta annetun asetuksen (EY) N:o 2734/2000 muuttamisesta



Virallinen lehti nro L 055 , 24/02/2001 s. 0044 - 0044



Komission asetus (EY) N:o 371/2001, annettu 23 päivänä helmikuuta 2001, naudanlihan ostamisesta tarjouskilpailulla annetun asetuksen (ETY) N:o 1627/89 muuttamisesta ja neuvoston asetuksen (EY) N:o 1254/1999 soveltamista koskevista yksityiskohtaisista säännöistä naudanliha-alan julkisten interventioiden ostojärjestelmien osalta annetusta asetuksesta (EY) N:o 562/2000 poikkeamisesta tai sen muuttamisesta annetun asetuksen (EY) N:o 2734/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 47 artiklan 8 kohdan, sekä katsoo seuraavaa: (1) Naudanlihan ostamisesta tarjouskilpailulla annetun asetuksen (ETY) N:o 1627/89 muuttamisesta ja neuvoston asetuksen (EY) N:o 1254/1999 soveltamista koskevista yksityiskohtaisista säännöistä naudanliha-alan julkisten interventioiden ostojärjestelmien osalta annetusta asetuksesta (EY) N:o 562/2000 poikkeamisesta tai sen muuttamisesta 14 päivänä joulukuuta 2000 annetussa komission asetuksessa (EY) N:o 2734/2000(2), sellaisena kuin se on viimeksi muutettuna asetuksella (EY) N:o 283/2001(3), otetaan käyttöön tietty määrä komission asetusta (EY) N:o 562/2000(4) koskevia muutoksia tai poikkeuksia, joilla pyritään reagoimaan naudan spongiformiseen enkefalopatiaan (BSE) liittyvistä viimeaikaisista tapahtumista johtuvaan poikkeukselliseen markkinatilanteeseen. (2) Kyseinen poikkeuksellinen markkinatilanne huomioon ottaen ja asetuksessa (EY) N:o 2734/2000 säädettyjen interventiotoimenpiteiden tehokkuuden parantamiseksi interventioon kelpaavien laatuluokkien luetteloa on syytä täydentää laatuluokalla C Itävallan osalta, ja kyseinen asetus olisi siksi muutettava. (3) Ottaen huomioon tilanteen kehitys tämä asetus on saatettava voimaan viipymättä. (4) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2734/2000 2 artikla seuraavasti: " 2 artikla Poiketen siitä, mitä asetuksen (EY) N:o 562/2000 4 artiklan 1 kohdan ensimmäisessä alakohdassa säädetään, lisätuotteet, joita voidaan ostaa interventioon, ovat seuraavat: - laatuluokka A, luokka O2 ja luokka O3, - Itävalta: laatuluokka C, luokat U3, R3 ja O3, - Irlanti: laatuluokka C, luokka O4, - Yhdistynyt kuningaskunta - Pohjois-Irlanti: laatuluokka C, luokka O4." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä helmikuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 316, 15.12.2000, s. 45. (3) EYVL L 41, 10.2.2001, s. 22. (4) EYVL L 68, 16.3.2000, s. 22.